CELEX: 32020D0903
Language: bg
Date: 2020-06-29 00:00:00
Title: Решение (ОВППС) 2020/903 на Съвета от 29 юни 2020 година за изменение на Решение 2013/233/ОВППС относно мисията на Европейския съюз за подкрепа за интегрирано управление на границите в Либия (EUBAM Libya)

30.6.2020   
               
               
                  BG
               
               
                  Официален вестник на Европейския съюз
               
               
                  L 207/32
               
            
         РЕШЕНИЕ (ОВППС) 2020/903 НА СЪВЕТА
         от 29 юни 2020 година
         за изменение на Решение 2013/233/ОВППС относно мисията на Европейския съюз за подкрепа за интегрирано управление на границите в Либия (EUBAM Libya)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 42, параграф 4 и член 43, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 22 май 2013 г. Съветът прие Решение 2013/233/ОВППС (1), с което се създаде мисията на Европейския съюз за подкрепа за интегрирано управление на границите в Либия (EUBAM Libya).
                  
               
                     (2)
                  
                  
                     На 17 декември 2018 г. Съветът прие Решение (ОВППС) 2018/2009 (2), с което удължи мандата на EUBAM Libya до 30 юни 2020 г.
                  
               
                     (3)
                  
                  
                     На 16 април 2020 г. Комитетът по политика и сигурност (КПС) постигна съгласие, че поради пандемията от COVID-19, мисията EUBAM Libya следва да бъде удължена с една година със същия мандат, който може да бъде преразгледан, когато обстоятелствата го позволят.
                  
               
                     (4)
                  
                  
                     Освен това на 14 май 2020 г. КПС постигна съгласие г-н Vincenzo TAGLIAFERRI, който беше назначен за ръководител на мисията на 30 август 2016 г. с Решение (ОВППС) 2016/1634 (3) на Комитета по политика и сигурност и чийто мандат беше редовно удължаван, последно до 30 юни 2020 г. с Решение (ОВППС) 2019/2077 (4) на Комитета по политика и сигурност, следва да продължи да изпълнява тази функция до 30 септември 2020 г.
                  
               
                     (5)
                  
                  
                     Решение 2013/233/ОВППС следва да бъде съответно изменено.
                  
               
                     (6)
                  
                  
                     EUBAM Libya ще се провежда в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение 2013/233/ОВППС се изменя, както следва:
            
                        1)
                     
                     
                        В член 6 се добавя следният параграф:
                        
                           „8.   Г-н Vincenzo TAGLIAFERRI е ръководител на мисията за периода от 1 юли 2020 г. до 30 септември 2020 г.“.
                        
                     
                  
                        2)
                     
                     
                        В член 13, параграф 1 шеста алинея се заменя със следния текст:
                        „Референтната сума, предназначена за покриване на свързаните с EUBAM Libya разходи за периода от 1 януари 2019 г. до 30 юни 2021 г., е в размер на 60 038 863,03EUR.“.
                     
                  
                        3)
                     
                     
                        В член 16 втора алинея се заменя със следното:
                        „Прилага се до 30 юни 2021 г.“.
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 29 юни 2020 година.
            
               
                  За Съвета
               
               
                  Председател
               
               A. METELKO-ZGOMBIĆ
            
         
         
            (1)  Решение 2013/233/ОВППС на Съвета от 22 май 2013 г. относно мисията на Европейския съюз за подкрепа за интегрирано управление на границите в Либия (EUBAM Libya) (ОВ L 138, 24.5.2013 г., стр. 15).
         
            (2)  Решение (ОВППС) 2018/2009 на Съвета от 17 декември 2018 г. за изменение и удължаване на срока на действие на Решение 2013/233/ОВППС относно мисията на Европейския съюз за подкрепа за интегрирано управление на границите в Либия (EUBAM Libya) (ОВ L 322, 18.12.2018 г., стр. 25).
         
            (3)  Решение (ОВППС) 2016/1634 на Комитета по политика и сигурност от 30 август 2016 г. за назначаване на ръководителя на мисията на Европейския съюз за подкрепа за интегрирано управление на границите в Либия (EUBAM Libya) (EUBAM Libya/1/2016) (ОВ L 243, 10.9.2016 г., стр. 10).
         
            (4)  Решение (ОВППС) 2019/2077 на Комитета по политика и сигурност от 28 ноември 2019 г. за удължаване на мандата на ръководителя на мисията на Европейския съюз за подкрепа за интегрирано управление на границите в Либия (EUBAM Libya) (EUBAM Libya/1/2019) (ОВ L 316, 6.12.2019 г., стр. 32.)